'लीबिया पर जर्मनी की आपत्ति समझ में आती है'  
अमेरिका ने कहा कि लीबिया पर हमले को लेकर जर्मनी की आपत्ति समझ में आती है, हालांकि इसे वैश्विक स्तर पर समर्थन मिल रहा है।
अमेरिका ने कहा है कि लीबिया पर गठबंधन सेना के हमले को लेकर जर्मनी की आपत्ति समझ में आती है, हालांकि इसे वैश्विक स्तर पर समर्थन मिल रहा है।  अमेरिकी उप राष्ट्रीय सुरक्षा सलाहकार बेन रोडेस ने संवाददाताओं से कहा, इस बारे में कुछ भी छिपा नहीं है कि लीबिया के खिलाफ सैन्य कार्रवाई को लेकर जर्मनी की आपत्ति थी। जर्मनी सुरक्षा परिषद के प्रस्ताव पर मतदान के दौरान भी अनुपस्थित रहा था। जर्मनी के अलावा भारत, चीन, ब्राजील और रूस भी सुरक्षा परिषद में मतदान से अनुपस्थित रहे थे। जर्मन विदेश मंत्री गुइडो वेस्टरवेल ने बुधवार को कहा था, हम ऐसी किसी स्थिति में नहीं पड़ता चाहते कि हमें अपने सैनिकों को लीबिया भेजना पड़े। रोडेस ने कहा, हम लीबिया के संदर्भ में जॉर्डन और संयुक्त अरब अमीरात से निरंतर बात कर रहे हैं। इस अभियान में शामिल देश अलग-अलग भूमिका निभाएंगे।